### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2015-67238 Dok.nr. 710-2016-184215 Sagsbehandler DPLVSO | | 77.                 Projektforslag fra [adresse] for nyt biomasseanlæg og udvidelse af forsyningsområde - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] ønsker at etablere en 11,8 MW halmkedel
som erstatning for deres nuværende kedel på 10 MW, der er ved at være udtjent.
[adresse] har derfor indsendt vedlagte projektforslag med anmodning
om kommunens godkendelse.

[adresse] på 1,8 MW skal anvendes til
fjernvarmeforsyning af:

· eksisterende bygninger i Hår, som i dag har individuelle
varmeløsninger baseret på olie, el og træpiller

· det nye Favrskov Golf & Wellness Center, lokalplanområde 322

· nybyggeri syd for [adresse] og vest for Hår i henholdsvis
lokalplanområde 365 og 369, der forventes endeligt godkendt i løbet af 2016

· nybyggeri i de eksisterende, men endnu ikke udbyggede
lokalplanområder 319 og 363 ved Hinnerup og [adresse].

Forsyningsområderne kan ses på side 5 og 6 i
projektforslaget. I lokalplanområderne 319, 363, 365 og 369 er der
tilslutningspligt for nybyggeri, mens tilslutningen til fjernvarme vil være
frivillig for det nye Favrskov Golf & Wellness Center og for de
eksisterende bygninger i Hår. På baggrund af dette projektforslag er der dog
indgået en frivillig forhåndsaftale med ejeren af det nye Favrskov Golf &
[adresse] om tilslutning til fjernvarme.

I forbindelse med den nye kedel opføres også en ny
kedelbygning, en fælles

halmmodtagelse/lagerhal til det nye og det eksisterende
anlæg samt et nyt fælles askelager. Den eksisterende halmkedel bibeholdes til
produktion af spids- og reservelast, dog maksimalt 1.000 timer om året.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering
på 71,2 mio. kr. for Hinnerup Fjernvarme. [adresse] beregninger viser,
at projektet vil bidrage med et positivt resultat til [adresse]
øvrige drift, vedligehold og administration på 3,6 mio. kr. årligt, når 90 % af
de potentielle forbrugere er tilsluttet.

Gennemførelsen af projektet vil medføre en samfundsøkonomisk
fordel på godt 18,5 mio. kr. set over 20 år. Der er i den forbindelse lavet
følsomhedsberegninger, der viser, at projektet er robust overfor både øgede
brændsels- og investeringspriser. Efter projektforslagets indsendelse har
Energistyrelsen imidlertid ændret deres beregningsforudsætninger, så den
samfundsøkonomiske fordel nu er øget til 34,5 mio. kr., set over 20 år.
Projektets øvrige beregninger påvirkes ikke af disse ændringer.

Brugerøkonomiske beregninger viser, at eksisterende huse
med oliefyr vil kunne spare op til 45 % på varmeregningen ved at skifte til
fjernvarme. For eksisterende huse med træpillefyr eller varmepumper vil
besparelsen være noget mindre. For nybyggede parcel- og rækkehuse vil det være
op til 33 % billigere med fjernvarme end med individuelle jordvarmeanlæg.

For Favrskov Golf & Wellness Center vil der være en
årlig besparelse på knap 1 mio. kr., svarende til 30 %, ved valg af fjernvarme
frem for individuelle varmepumper kombineret med en større central
træpillekedel.

Hvis projektet gennemføres, vil den
samlede CO2-udledning fra opvarmningen af de berørte
forsyningsområder blive reduceret med godt 75 %, svarende til i alt 25.864 tons
CO2 set over 20 år.

[adresse] er ansvarlig
for at indhente øvrige fornødne tilladelser, som eksempelvis miljøgodkendelse
og byggetilladelse, til brug for realiseringen af projektet.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på 71,2 mio. kr., hvoraf
der skal betales løbende/årlig provision til Favrskov Kommune på restgælden.
Der vil blive fremsendt særskilt ansøgning om kommunegaranti til behandling i
Byrådet. Det kommunegaranterede lån er en betingelse for, at projektet kan
gennemføres.

**INDDRAGELSE**

Projektforslaget har været sendt i høring ved HMN GasNet
P/S, der i vedlagte høringssvar af 27. maj 2016 har stillet spørgsmål til mange
af de i projektforslaget anvendte beregningsforudsætninger. Teknik og Kultur
har derfor afholdt et afklarende møde med parterne 7. juni 2016.

[adresse] har i vedlagte svar af 20. juni 2016
lavet uddybende beskrivelser og supplerende beregninger til projektforslaget i
henhold til HMN GasNet P/S’ bemærkninger. På baggrund af oplysningerne i
Hinnerup Fjernvarmes svar vurderer Teknik og Kultur fortsat, at projektet er
både samfundsøkonomisk og miljømæssigt fordelagtigt.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for nyt biomassefyret fjernvarmeanlæg samt udvidelse af
forsyningsområde” godkendes.

**BESLUTNING**

**Bilag**

|  |  |
| --- | --- |
| Projektforslag nyt biomassefyret fjernvarmeanlæg samt udvidelse af forsyningsområde | 710-2016-184776 |
| Høringssvar af 27.5.16 fra HMN GasNet P/S | 710-2016-243739 |
| Svar af 20.6.16 fra [adresse] med kommentarer til HMN's høringssvar | 710-2016-243744 |